Амирхан, Фатих Зарифович

Фати́х Амирха́н (алкуксонь лемезэ:  Мухамметфаты́х Зари́фович Амирха́нов, тат. Фатыйх Әмирхан, Fatıyx Əmirxan); чачсь якшамковонь 1-це чистэ,1886 иестэ, Казань ошсо — кулось эйзюрковонь 9-це чистэ 1926, Казань ошсо) — татаронь сёрмадей ды  публицист.

Эрямозо
Чачсь якшамковонь 1-це чистэ 1886 иестэ Ново-Татарской велесэ,  «Иске Таш» мечетень имамонь раськесэ. Тонавстнесь сехте популярной се шкане «Мухаммадия» медресесэ.

1905—1907  иетнеэ важодсь  «Тербиете-этфаль» (Од ломанень кастома-тонавтома)  журналонь секретарекс  Москов ошсо. 1907 иестэ лади эрьва недлянь  «Эль-Ислах» кулялопа Казань ошсо. 

1909 иестэ ютавты татаронь кельс эсперанто тонавтома книганть. 

1912-1917 иестэ ашти националистической  «Кояш» (Чи) кулялопань прявтокс, сёрмады «Анг» художественной журналсо ды «Ялт-йолт» юморонь журналсо. Ульнесь  Габдулла Тукаень ялгакс. 

Ф. Амирханонь эрямозо ульнесь пешксе вешнемасо, кемемань коламосо, майсемасо. Сон пек кемсь революциянь лангс. Сон ульнесь «западникекс» татаронь культурань одс чачомасо. Амирхан пек кецясь Даволковонь революциятнеть. Ды паро мельсэ вастызе 1920 иестэ Татаронь АССР теевеманзо. 

Меельце чинзэ Амирхан эринзе аволь васоло чачома таркасто  - Ново-Татарской велесэ, Покш Якстере куронь кудосо. 

А пичкавтовиця ормазо (кавонест пильгензэ эсть яка), Васенце Весе Масторонь Войнанть 1914 иень стакачинзэ, Гражданской войнась, Рав лангонь вачочись ветице Амирханонь мистицизмачис. 

Сёрмадеесь кулось эйзюрковонь 9-це чистэ 1926 иестэ ды калмазь мусульманонь калмозырьсэ тетянзо ды покштянзо вакссо. 

Лецнемазо
Казань ошонь Од-Савиновской районсо Фатих Амирханонь лемсэ лемдезь проспект.

 Литературась 
 Аги Ф. Амирхан // Литературная энциклопедия: В 11 т. Т. 1. — М.: Изд-во Ком. акад., 1930. — Стб. 112.

 Невтевкст 
 Валеев Н. Фатих Амирхан: Неизвестные страницы // Татарстан. — 2005. — № 9.

А